Na temelju članka  53. Statuta Grada Sinja („Službeni glasnik Grada Sinja“ broj 10/09)  i članka 12 Pravilnika o socijalnoj skrbi („Službeni glasnik Grada Sinja“ broj 5/10) Gradonačelnik Grada Sinja dana 19. kolovoza 2013. godine, donio je 

Z A K L J U Č A K 

o sufinanciranju kupnje obveznih udžbenika učenicima osnovnih i srednjih škola za 2013./2014. školsku godinu

I.

Grad Sinj će sufinancirati kupnju obveznih udžbenika za 2013./2014. školsku godinu učenicima osnovnih i srednjih škola koji imaju prebivalište na području Grada Sinja, kojima prihod po članu obitelji ne prelazi 700,00 kuna mjesečno, ako to pravo ne ostvaruju po drugoj osnovi.

II.

Obitelji sa četvero i više djece na redovnom školovanju ovu pomoć ostvaruju  do cenzusa prihoda od 2.000,00 kuna po članu, ako to pravo ne ostvaruju po drugoj osnovi.

III.
  
 Sredstva za subvenciju iz točke I. ovog Zaključka osigurana su u Proračunu Grada Sinja za 2013. godinu na poziciji 49 Programa socijalne skrbi.

IV.
    
O provođenju ovog Zaključka brinut će Ured Grada Grada Sinja i Upravni odjel za financije Grada Sinja.

Gradonačelnik
Klasa: 402-01/13-01/195
Ur.broj: 2175/01-03-13-1

Sinj, 19. kolovoza 2013. godine

                                                                            Gradonačelnik:                                                                                                        Ivica Glavan, prof.

